ශ්‍රී ලංකාවේ විශ්වවිද්‍යාල පද්ධතියේ සමස්ත ක්‍රියාකාරීත්වය ජාලගත කළමනාකරණ තොරතුරු පද්ධතියක් (cloud sased management information system) මගින් ස්වංක්‍රීය කිරීමට උසස් අධ්‍යාපන අමාත්‍යාංශය පියවර ගෙන ඇත.ශිෂ්‍ය තොරුතරු හා අධ්‍යයනය, මානව සම්පත් කළමනාකරණය, සැපයුම් හා පහසුකම්, ගිණුම් හා මුල්‍ය, තොග ලේඛන පාලනය, ස්ථාවර වත්කම්, වැටුප්, පුස්තකාල කළමනාකරණය යන ප්‍රධාන අංශ 9 ක් යටතේ මේ තොරතුර පද්ධතිය ක්‍රියාත්මක කෙරේ.අමාත්‍යාංශ යටතේ ක්‍රියාත්මක වන සියලු සරසවි හා අධ්‍යයන ආයතන මෙන්ම ශිෂ්‍ය සහ අධ්‍යයන තොරතුරු, මානව සම්පත් කළමනාකරණය, ගිණුම්, මුල්‍ය සහ පුස්තකාල කළමනාකරණය වැනි විවිධ ක්‍රියාකාරකම් වඩාත් කාර්යක්ෂමව බල ගැන්වීමට මෙම කළමනාකරණ තොරතුරු පද්ධතිය මඟින් හැකියාව ලැබෙන බව අමාත්‍යාංශය පවසයි.මේ සඳහා ගිවිසුම් අත්සන් කිරීම පසුගිය දා අමාත්‍යාංශයේ දී උසස් අධ්‍යාපන ඇමැති එස්.බී.දිසානායක මහතාගේ ප්‍රධානත්වයෙන් සිදු කෙ‍රිණි.අමාත්‍යාංශ ලේකම් ආචාර්ය සුනිල් ජයන්ත නවරත්න, අතිරේක ලේකම් පි.ජී.ජයසිංහ, ව්‍යාපෘති අධ්‍යාක්ෂවරුන් වන අමිත් දංගල්ල, එස්.ටී. නන්දසාර මහත්ම මහත්මීහු ද මේ අවස්ථාවට සහභාගී වුහ..